Document ID: 32020R0474

Reference:
1.4.2020
RO
Jurnalul Oficial al Uniunii Europene
L 100/12
REGULAMENTUL DELEGAT (UE) 2020/474 AL COMISIEI
din 20 ianuarie 2020
privind baza de date europeană pentru identificarea navelor
COMISIA EUROPEANĂ,
având în vedere Tratatul privind funcționarea Uniunii Europene,
având în vedere Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (1), în special articolul 19 alineatul (7),
întrucât:
(1)
Pentru a se asigura aplicarea fără probleme a Directivei (UE) 2016/1629, trebuie acordat acces integral autorităților competente ale statelor membre, ale părților contractante la Convenția revizuită privind navigația pe Rin și ale țărilor terțe cărora li se încredințează sarcinile legate de aplicarea Directivei (UE) 2016/1629 și a Directivei 2005/44/CE a Parlamentului European și a Consiliului (2).
(2)
Accesul integral permite statelor membre să coopereze atât între ele, cât și cu țări terțe și să își coordoneze activitatea cu privire la prelucrarea datelor referitoare la ambarcațiuni introduse în EHDB.
(3)
Trebuie acordat acces numai pentru citire la EHDB altor autorități, în vederea executării de măsuri administrative pentru asigurarea gestionării traficului pe căile navigabile și a infrastructurii aferente, pentru menținerea sau aplicarea siguranței navigației și pentru colectarea de date statistice.
(4)
Pentru a se asigura buna funcționare a EHDB și pentru a se facilita verificarea cererilor de acces la EHDB, statele membre, părțile contractante la Convenția revizuită privind navigația pe Rin și țările terțe relevante trebuie să desemneze un punct de contact unic.
(5)
Este oportun să se stabilească pașii pe care trebuie să îi urmeze statele membre atunci când oferă acces numai pentru citire la EHDB, pentru a se asigura securitatea datelor și buna funcționare a EHDB.
(6)
Sunt necesare date de înaltă calitate, comparabile, actualizate, fiabile și armonizate privind ambarcațiunile de navigație interioară, pentru a se facilita verificarea datelor actuale și anterioare ale ambarcațiunilor și a informațiilor legate de certificatele eliberate și de noile cereri de certificate. În consecință, trebuie stabilită o listă detaliată a datelor referitoare la ambarcațiuni.
(7)
Specificațiile trebuie să rămână neutre din punct de vedere tehnologic și deschise tehnologiilor inovatoare și trebuie să se aplice principiul înregistrării unice și cel al interoperabilității implicite. Trebuie să se țină seama în mod corespunzător de principiile și de recomandările stabilite în Planul de acțiune al UE privind guvernarea electronică 2016-2020 (3) și în Cadrul european de interoperabilitate (4).
(8)
Ori de câte ori măsurile prevăzute în prezentul regulament implică prelucrarea de date cu caracter personal, această prelucrare trebuie efectuată în conformitate cu legislația Uniunii privind protecția datelor cu caracter personal, în special cu Regulamentul (UE) 2018/1725 al Parlamentului European și al Consiliului (5), în ceea ce privește prelucrarea de către Comisia Europeană, și cu Regulamentul (UE) 2016/679 al Parlamentului European și al Consiliului (6), în ceea ce privește prelucrarea de către autoritățile competente ale statelor membre.
(9)
Autoritatea Europeană pentru Protecția Datelor a fost consultată în conformitate cu articolul 42 din Regulamentul (UE) 2018/1725,
ADOPTĂ PREZENTUL REGULAMENT:
Articolul 1
Obiect și domeniu de aplicare
Prezentul regulament stabilește norme privind colectarea, prelucrarea și accesarea datelor păstrate în baza de date europeană pentru identificarea navelor menționată la articolul 19 din Directiva (UE) 2016/1629, precum și tipurile de acces permise și instrucțiunile privind utilizarea și funcționarea bazei de date.
Articolul 2
Colectarea datelor
Statele membre introduc în EHDB datele de identificare a unei ambarcațiuni, menționate în anexa 1 la prezentul regulament.
Articolul 3
Acces integral și prelucrarea datelor din EHDB
(1)   Datele sunt accesate și prelucrate de autoritățile competente ale statelor membre, ale părților contractante la Convenția revizuită privind navigația pe Rin și ale țărilor terțe cărora li se încredințează sarcinile legate de aplicarea Directivelor (UE) 2016/1629 și 2005/44/CE, pentru a sprijini punerea în aplicare a unor măsuri administrative de menținere a siguranței și a facilitării navigației și pentru a asigura aplicarea Directivei (UE) 2016/1629.
(2)   Fiecare stat membru, parte contractantă la Convenția revizuită privind navigația pe Rin și țară terță menționat(ă) la alineatul (1) notifică Comisiei denumirile și adresele autorităților competente menționate la alineatul (1).
(3)   statele membre asigură consecvența dintre datele păstrate în registrele menționate la articolul 17 din Directiva (UE) 2016/1629 și datele introduse în EHDB.
(4)   Accesul integral la EHDB se acordă în conformitate cu anexa 3 la prezentul regulament.
Articolul 4
Acces numai pentru citire la EHDB
(1)   În vederea executării unor măsuri administrative pentru a asigura gestionarea traficului pe căile navigabile și a infrastructurii aferente, pentru a menține sau a aplica siguranța navigației și pentru a colecta date statistice, poate fi acordat acces numai pentru citire la EHDB altor autorități decât cele menționate la articolul 3 ale statelor membre, ale părților contractante la Convenția revizuită privind navigația pe Rin și ale țărilor terțe menționate la articolul 3 alineatul (1) din prezentul regulament.
(2)   Fiecare stat membru, parte contractantă la Convenția revizuită privind navigația pe Rin sau țară terță notifică Comisiei denumirile și adresele organismelor menționate la alineatul (1), indicând profilurile de utilizator ale acestora în conformitate cu anexa 2 la prezentul regulament.
(3)   Accesul numai pentru citire la EHDB se acordă în conformitate cu anexa 4 la prezentul regulament.
Articolul 5
Punct de contact unic pentru EHDB
(1)   Fiecare stat membru, parte contractantă la Convenția revizuită privind navigația pe Rin și țară terță menționat(ă) la articolul 3 alineatul (1) desemnează un punct de contact unic pentru Comisie și pentru alte state membre, în vederea facilitării schimbului de informații legate de validarea accesului în conformitate cu articolele 3 și 4. Notificările în conformitate cu articolul 3 alineatul (2) și cu articolul 4 alineatul (2) se efectuează prin înregistrarea informațiilor relevante în EHDB.
(2)   Punctul de contact unic este ales din rândul autorităților competente menționate la articolul 3 alineatul (1) din prezentul regulament.
(3)   Fiecare stat membru, parte contractantă la Convenția revizuită privind navigația pe Rin și țară terță menționat(ă) la articolul 3 alineatul (1) din prezentul regulament notifică Comisiei denumirea și datele de contact ale punctului de contact unic pentru EHDB.
Articolul 6
Intrare în vigoare
Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 20 ianuarie 2020.
Pentru Comisie
Președintele
Ursula VON DER LEYEN
(1)  JO L 252, 16.9.2016, p. 118.
(2)  Directiva 2005/44/CE a Parlamentului European și a Consiliului din 7 septembrie 2005 privind serviciile de informații fluviale (RIS) armonizate pe căile navigabile interioare de pe teritoriul Comunității (JO L 255, 30.9.2005, p. 152).
(3)  Planul de acțiune al UE privind guvernarea electronică 2016-2020. Accelerarea transformării digitale a guvernării – Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor [COM(2016) 179 final].
(4)  Cadrul european de interoperabilitate – Strategie de implementare, Comunicare a Comisiei către Parlamentul European, Consiliu, Comitetul Economic și Social European și Comitetul Regiunilor [COM(2017) 134].
(5)  Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, p. 39).
(6)  Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, p. 1).
ANEXA 1
Datele pentru identificarea unei ambarcațiuni
Lista datelor pentru identificarea unei nave stabilită în anexa 2 la standardul european aplicabil de stabilire a cerințelor tehnice pentru navele de navigație interioară este cea menționată în anexa II la Directiva (UE) 2016/1629.
ANEXA 2
Profiluri de utilizatori și drepturi de acces
1.1.
Comisia acordă drepturi de acces utilizatorilor individuali care corespund profilurilor de utilizatori prevăzute în tabelul 1.
1.2.   
De asemenea, Comisia poate acorda acces la EHDB organizațiilor internaționale și autorităților unei țări terțe, în conformitate cu articolul 19 alineatul (5) din Directiva (UE) 2016/1629, dacă sunt îndeplinite cerințele prevăzute la articolul 46 din Regulamentul (UE) 2018/1725. Profilurile de utilizatori sau drepturile lor de acces pot fi limitate în urma rezultatului evaluării referitoare la nivelul de protecție a datelor cu caracter personal ale persoanelor fizice.
Profiluri de utilizatori
Definiție
Drepturi de acces
Autoritatea de certificare tehnică
Autoritate competentă sau organism de control pentru eliberarea certificatelor de navigație interioară ale Uniunii în conformitate cu articolul 6 din Directiva (UE) 2016/1629
sau
Organism de control pentru eliberarea certificatului în temeiul articolului 22 din Convenția revizuită privind navigația pe Rin
sau
Autoritate competentă similară dintr-o țară terță căreia i se încredințează sarcini legate de aplicarea Directivei (UE) 2016/1629
sau
Autoritate competentă pentru emiterea numărului european unic de identificare a navei în conformitate cu articolul 18 din Directiva (UE) 2016/1629
Acces integral
Autoritate RIS
Autoritate competentă pentru aplicarea RIS și pentru schimbul internațional de date în conformitate cu articolul 8 din Directiva 2005/44/CE
sau
Organizație însărcinată sau contractată să opereze sistemul RIS și să furnizeze servicii RIS, astfel cum sunt definite în Directiva 2005/44/CE
Acces integral (limitat la aplicarea Directivei 2005/44/CE)
Birou de statistică
Birouri naționale sau internaționale însărcinate cu colectarea datelor statistice.
Acces numai pentru citire, care urmează să fie stabilit în urma rezultatului evaluării referitoare la nivelul de protecție a datelor cu caracter personal ale persoanelor fizice
Organizații internaționale
Utilizatori autorizați din cadrul unor organizații internaționale
Acces numai pentru citire, care urmează să fie stabilit în urma rezultatului evaluării referitoare la nivelul de protecție a datelor cu caracter personal ale persoanelor fizice
Alte organisme
Toate organismele care asigură gestionarea traficului pe căile navigabile și a infrastructurii aferente, precum și menținerea sau aplicarea siguranței navigației, precum:
—
autoritate competentă pentru gestionarea traficului
—
operator de ecluză sau de pod
—
furnizor de servicii de salvare și de urgență
—
autorități de aplicare a legii
—
organism de investigare a accidentelor
Acces numai pentru citire
Personalul Comisiei
Utilizatori autorizați
(a)
însărcinați cu menținerea EHDB sau
(b)
responsabili cu politicile de navigație interioară
Furnizorul soluției tehnice pentru toate funcțiile;
Acces numai pentru citire
ANEXA 3
Acces integral și prelucrarea datelor din EHDB
1.   
Validarea accesului integral și a prelucrării datelor din EHDB se efectuează după cum urmează:
(a)
depunerea unei cereri prin intermediul EHDB pentru deschiderea unui cont care să permită accesul integral și prelucrarea datelor;
(b)
validarea este efectuată de un punct de contact unic pentru EHDB;
(c)
activarea contului.
2.
Comisia poate dezactiva contul dacă utilizatorul nu îndeplinește cerințele prezentului regulament.
ANEXA 4
Acces numai pentru citire la EHDB
1.
Validarea accesului numai pentru citire la EHDB se efectuează după cum urmează:
(a)
depunerea unei cereri prin intermediul EHDB pentru deschiderea unui cont care să permită accesul numai pentru citire la baza de date;
(b)
validarea este efectuată de un punct de contact unic pentru EHDB;
(c)
activarea contului.
2.
Comisia poate dezactiva contul dacă utilizatorul nu îndeplinește cerințele prezentului regulament.
3.
Autoritățile competente sunt responsabile pentru monitorizarea și verificarea cu regularitate a accesului pe care îl acordă autorităților menționate la articolul 4 alineatul (1).
ANEXA 5
Funcții
Prin intermediul EHDB se asigură următoarele funcții:
1.
Verificarea numărului european de identificare a navei (ENI) unic din EHDB:
EHDB permite autorităților competente să verifice, fie pe baza unui ENI, fie pe baza datelor de identificare ale unei ambarcațiuni, dacă o ambarcațiune este deja înregistrată în sistem.
2.
Consultarea datelor privind certificatele ambarcațiunilor:
EHDB oferă acces la datele privind certificatele ambarcațiunilor [eliberate în conformitate cu Directiva (UE) 2016/1629] și la datele de identificare ale ambarcațiunilor puse la dispoziție de registrele naționale.
3.
Consultarea datelor privind cererile de certificate respinse sau pendinte:
EHDB oferă acces la datele privind starea (respinsă sau pendinte) cererilor de certificate în conformitate cu Directiva (UE) 2016/1629.
4.
Accesul la o copie digitală a certificatelor unei ambarcațiuni:
EHDB oferă acces la o copie digitală a tuturor certificatelor eliberate de autoritățile competente în conformitate cu Directiva (UE) 2016/1629.
5.
Generarea de statistici:
EHDB cuprinde funcții pentru furnizarea de date în vederea realizării de către utilizatorii autorizați a unor interogări în scopuri statistice.
6.
Gestionarea accesului utilizatorilor:
Utilizatorii accesează EHDB prin serviciul de autentificare al Comisiei (EU Login).

Summary:
Căi de navigație interioară – Nave
Căi de navigație interioară – Nave
 
SINTEZĂ PRIVIND: 
Regulamentul delegat (UE) 2020/474 privind baza de date europeană pentru identificarea navelor
Directiva (UE) 2016/1629 de stabilire a cerințelor tehnice pentru navele de navigație interioară
Regulamentul (UE) 2016/1628 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră
Directiva 2010/35/UE privind echipamentele sub presiune transportabile
Directiva 2009/100/CE privind recunoașterea reciprocă a certificatelor de navigație pentru navele de navigație interioară
Directiva 2008/68/CE privind transportul interior de mărfuri periculoase
CARE ESTE ROLUL ACESTEI LEGISLAȚII?
Aceasta stabilește un sistem de cerințe tehnice pentru navele de navigație interioară și stabilește un sistem de inspecție. Aceasta își propune să facă cerințele pentru certificatele de navigație pe căile de navigație interioară identice în întreaga UE, simplificând normele și contribuind la o siguranță sporită. Aceasta introduce reguli specifice pentru:transportul echipamentelor sub presiune și al mărfurilor periculoase;limitele emisiilor de poluanți pentru motoare;recunoașterea reciprocă a omologărilor acordate;baza de date europeană pentru identificarea navelor (European Hull Data Base – EHDB).
ASPECTE-CHEIE
Directiva (UE) 2016/1629 stabilește cerințele tehnice pentru navele de navigație interioară. Aceasta stabilește cerințele tehnice pentru navigația sigură pe căile de navigație interioară enumerate într-o anexă, care sunt clasificate ca zonele 1, 2, 3 sau 4, pe lângă zona R (dispoziții speciale pentru Convenția revizuită privind navigația pe Rin). Aceasta nu se aplică feriboturilor, navelor militare și majorității navelor maritime, inclusiv remorcherelor și împingătoarelor maritime care ar putea opera doar ocazional în apele interioare.
Certificate de navigație interioară
Țările UE trebuie să se asigure că construcțiile navale care navighează pe căi navigabile interioare ale UE sunt construite și întreținute în conformitate cu prezenta directivă. Un certificat de navigație interioară trebuie eliberat în urma unei inspecții tehnice înainte ca o construcție navală să fie pusă în funcțiune.Autoritățile pot elibera certificate provizorii în cazul pierderii sau deteriorării unui certificat existent sau în conformitate cu anumite derogări, astfel cum sunt enumerate în anexe. Perioada de valabilitate a certificatelor de navigație interioară pentru construcția navală nou construită nu trebuie să depășească cinci ani (pentru navele de pasageri și de mare viteză) sau zece ani (pentru toate celelalte nave). În mod excepțional, valabilitatea poate fi prelungită până la șase luni fără o inspecție ulterioară. În cazul în care modificări sau reparații majore afectează soliditatea structurală, navigația, manevrabilitatea sau caracteristicile speciale, nava trebuie inspectată din nou înainte de orice altă călătorie. În cazul în care un certificat nu este reînnoit, autoritatea națională trebuie să precizeze motivul și să informeze proprietarul cu privire la procedura de apel și termenele-limită. Țările UE pot recunoaște certificatele de navigație ale construcției navale din țări din afara UE până la acorduri explicite.Identificare
Țările UE se asigură că autoritățile lor desemnate atribuie fiecărei construcții navale un număr european unic de identificare a navei (European vessel identification number – ENI), care rămâne neschimbat pe întreaga durată de viață a acesteia.
Baza de date europeană pentru identificarea navelorRegulamentul delegat (UE) 2020/474 al Comisiei stabilește norme privind colectarea, prelucrarea și accesarea datelor în EHDB. Comisia Europeană este responsabilă pentru menținerea EHDB a măsurilor de sprijin pentru a asigura siguranța, pentru a facilita navigația și modul în care se aplică Directiva (UE) 2016/1629. Țările UE se asigură că autoritățile lor actualizează baza de date în scopul aplicării directivei, gestionării traficului și infrastructurii căilor navigabile, în vederea menținerii siguranței și pentru colectarea statisticilor, prin:introducerea datelor de identificare și de descriere a construcției navale;introducerea certificatelor eliberate, reînnoite, înlocuite sau retrase cu o copie digitală a tuturor certificatelor eliberate în conformitate cu prezenta directivă;introducerea datelor referitoare la orice cerere de certificate respinse sau în curs de soluționare;ștergerea datelor referitoare la o construcție navală atunci când aceasta este casată;înregistrarea oricăror modificări aduse datelor de mai sus. Autoritățile pot transfera date cu caracter personal către o țară din afara UE sau către o organizație internațională, de la caz la caz. Orice prelucrare a datelor cu caracter personal de către țările UE este în conformitate cu legislația UE privind protecția datelor cu caracter personal, în special cu Regulamentul (UE) 2016/679 (RGPD). Comisia poate, de la caz la caz, să transfere date cu caracter personal sau să acorde acces la EHDB către o autoritate dintr-o țară din afara UE sau către o organizație internațională, cu condiția să fie îndeplinite cerințele Regulamentului (UE) 2018/1725 (a se vedea sinteza). Comisia este împuternicită să adopte acte delegate care să specifice:datele care trebuie introduse în baza de date de către țările UE;tipurile de acces permise;instrucțiuni privind utilizarea și exploatarea bazei de date, în special în ceea ce privește măsurile de securitate a datelor, codificarea și prelucrarea datelor.Cerințe tehnice
Cerințele tehnice aplicabile construcțiilor navale din zonele 1, 2, 3 și 4 sunt cele stabilite în standardul ES-TRIN 2019/1 elaborat de Comitetul european pentru elaborarea de standarde privind navigația interioară (Comité européen pour l’élaboration de standards dans le domaine de la navigation intérieure – CESNI).
InspecțieOrganismele de inspecție sunt înființate de țările UE și sunt formate din cel puțin:un funcționar din administrație responsabil cu navigația interioară;un expert în proiectarea navelor pentru căi de navigație interioară și a motoarelor acestora;un expert nautic ce deține un brevet de comandant de navă pentru căi navigabile interioare care îl autorizează pe deținător să conducă nava care urmează să fie inspectată;un expert în construcții navale tradiționale pentru inspecția construcției navale tradiționale. Țările UE se asigură că organismele desemnate efectuează inspecțiile inițiale, periodice, speciale și voluntare menționate în directivă.Derogări pentru anumite categorii de construcții navaleMenținând un nivel adecvat de siguranță, țările UE pot autoriza derogări pentru construcțiile navale care navighează pe căi navigabile interioare neconectate sau anumite construcții navale a căror capacitate de încărcare nu depășește 350 de tone sau care nu sunt destinate transportului de mărfuri. Pentru a încuraja inovarea și utilizarea de noi tehnologii, Comisia poate permite derogări temporare pentru instalații sau proiecte, altele decât cele incluse în anexe – sau în scop experimental –, cu condiția să se asigure un nivel echivalent de siguranță.Legislație conexăDirectiva 2008/68/CE stabilește norme pentru transportul în siguranță al mărfurilor periculoase pe cale rutieră, feroviară sau pe căi de navigație interioară în UE. De asemenea, directiva vizează aspecte precum încărcarea și descărcarea, transferul înspre alte moduri de transport și staționări pe parcursul procesului de transport. Aceasta extinde normele internaționale cu scopul de a acoperi transportul național de mărfuri periculoase. Diverse acte de punere în aplicare introduc derogări care permit luarea în considerare a circumstanțelor naționale specifice, în general în ceea ce privește limite cantitative și încărcături mixte. Directiva 2009/100/CE privind recunoașterea reciprocă a licențelor de navigabilitate se aplică navelor pentru căi de navigație interioară cu o greutate de cel puțin 20 de tone, care au o lungime mai mică de 20 de metri sau un volum de 100 m3, destinate transportului de mărfuri pe căile de navigabile interioare. Conform legislației, țările UE:stabilesc proceduri pentru eliberarea licențelor de navigabilitate;recunosc o licență de navigabilitate emisă de o altă țară a UE ca și cum ar fi eliberat ele însele licența;pot opri o navă dacă se află într-o stare periculoasă pentru împrejurimile sale, până la remedierea defectelor. Directiva 2010/35/UE introduce norme detaliate privind echipamentele sub presiune transportabile*, cu scopul de a îmbunătăți siguranța și de a asigura libera circulație pe teritoriul UE. Aceasta actualizează legislația anterioară, în special cu privire la cerințele privind conformitatea, evaluările conformității și inspecțiile periodice. Directiva acoperă transportul rutier și feroviar, precum și căile de navigație interioară și este strâns legată de Directiva 2008/68/CE. Regulamentul (UE) 2016/1628 (a se vedea sinteza) stabilește limitele emisiilor de poluanți pentru motoarele noi care urmează să fie instalate în utilaje mobile non-rutiere (inclusiv nave pentru căile de navigație interioară). Acesta definește în mod specific limitele emisiilor de poluanți din stadiul V și datele lor de aplicare. Regulamentul vizează reducerea emisiilor poluante și eliminarea treptată a echipamentelor cu cele mai poluante motoare.
DE CÂND SE APLICĂ LEGISLAȚIA?
Directiva 2008/68/CE se aplică de la 20 octombrie 2008, iar țările UE au avut obligația de a o transpune în legislația proprie până la 30 iunie 2009. Directiva 2009/100/CE a abrogat și a codificat Directiva 76/135/CEE de la 22 octombrie 2009. Directiva 2010/35/UE se aplică de la 20 iulie 2010, iar țările UE au avut obligația de a o transpune în legislația proprie până la 30 iunie 2011. Pentru motoare pentru navele pentru căi de navigație interioară, Regulamentul (UE) 2016/1628 se aplică de la 1 ianuarie 2019 (putere mai mică de 300 kW) și de la 1 ianuarie 2020 (putere mai mare sau egală cu 300 kW). În plus, există o perioadă de tranziție de 24 de luni de la datele menționate mai sus. Directiva (UE) 2016/1629 se aplică de la 6 octombrie 2016, iar țările UE au avut obligația de a o transpune în legislația proprie până la 7 octombrie 2018. Regulamentul (UE) 2020/474 se aplică de la 21 aprilie 2020.
CONTEXT
Pentru informații suplimentare, consultați:Căile navigabile interioare (Comisia Europeană); Despre CESNI (CESNI).
TERMENI-CHEIE
Echipamente sub presiune transportabile: un grup de echipamente care include recipiente sub presiune, cisterne, vehicule/vagoane-baterie, containere pentru gaz cu elemente multiple și butelii de gaz. Aceasta include buteliile de gaz, dar nu și aerosolii, recipientele criogenice deschise, buteliile de gaz pentru aparate respiratorii și stingătoarele de incendii.
DOCUMENTELE PRINCIPALE
Regulamentul delegat (UE) 2020/474 al Comisiei din 20 ianuarie 2020 privind baza de date europeană pentru identificarea navelor (JO L 100, 1.4.2020, pp. 12-19)
Directiva (UE) 2016/1629 a Parlamentului European și a Consiliului din 14 septembrie 2016 de stabilire a cerințelor tehnice pentru navele de navigație interioară, de modificare a Directivei 2009/100/CE și de abrogare a Directivei 2006/87/CE (JO L 252, 16.9.2016, pp. 118-176)
Modificările succesive aduse Directivei (UE) 2016/1629 au fost integrate în textul de bază. Această versiune consolidată are doar un caracter informativ.
Regulamentul (UE) 2016/1628 al Parlamentului European și al Consiliului din 14 septembrie 2016 privind cerințele referitoare la limitele emisiilor de poluanți gazoși și de particule poluante și omologarea de tip pentru motoarele cu ardere internă pentru echipamentele mobile fără destinație rutieră, de modificare a Regulamentelor (UE) nr. 1024/2012 și (UE) nr. 167/2013 și de modificare și abrogare a Directivei 97/68/CE (JO L 252, 16.9.2016, pp. 53-117)
A se vedea versiunea consolidată.
Directiva 2010/35/UE a Parlamentului European și a Consiliului din 16 iunie 2010 privind echipamentele sub presiune transportabile și de abrogare a Directivelor 76/767/CEE, 84/525/CEE, 84/526/CEE, 84/527/CEE și 1999/36/CE ale Consiliului (JO L 165, 30.6.2010, pp. 1-18)
Directiva 2009/100/CE a Parlamentului European și a Consiliului din 16 septembrie 2009 privind recunoașterea reciprocă a certificatelor de navigație pentru navele de navigație interioară (JO L 259, 2.10.2009, pp. 8-13)
A se vedea versiunea consolidată.
Directiva 2008/68/CE a Parlamentului European și a Consiliului din 24 septembrie 2008 privind transportul interior de mărfuri periculoase (JO L 260, 30.9.2008, pp. 13-59)
A se vedea versiunea consolidată.
DOCUMENTE CONEXE
Regulamentul (UE) 2018/1725 al Parlamentului European și al Consiliului din 23 octombrie 2018 privind protecția persoanelor fizice în ceea ce privește prelucrarea datelor cu caracter personal de către instituțiile, organele, oficiile și agențiile Uniunii și privind libera circulație a acestor date și de abrogare a Regulamentului (CE) nr. 45/2001 și a Deciziei nr. 1247/2002/CE (JO L 295, 21.11.2018, pp. 39-98)
Regulamentul (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date și de abrogare a Directivei 95/46/CE (Regulamentul general privind protecția datelor) (JO L 119, 4.5.2016, pp. 1-88)
Data ultimei actualizări: 13.10.2020